Izziņa par atzinumos sniegtajiem iebildumiem

|  |
| --- |
| **par Ministru kabineta noteikumu projektu „Grozījums Ministru kabineta 2001.gada 3.aprīļa**  **noteikumos Nr.152 “Darbnespējas lapu izsniegšanas un anulēšanas kārtība””** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  | **Tieslietu ministrija**  **(04.03.2020. Nr.1-9.1/219)** |  |  |  |
| 1. | Noteikumu projekts | Tieslietu ministrija ir izskatījusi Veselības ministrijas sagatavoto Ministru kabineta noteikumu projektu "Grozījums Ministru kabineta 2001. gada 3. aprīļa noteikumos Nr. 152 "Darbnespējas lapu izsniegšanas un anulēšanas kārtība"" (turpmāk – projekts) un atbalsta tā tālāku virzību, izsakot šādu **iebildumu:**  Projektā ietvertais Ministru kabineta 2001. gada 3. aprīļa noteikumu Nr. 152 "Darbnespējas lapu izsniegšanas un anulēšanas kārtība" (turpmāk – noteikumi) 26.9 punkts noteiks, ka darbnespējas lapa konkrētajā gadījumā tiks izsniegta līdz 14 dienām. Noteikumu 4. punkts paredz, ka noteikumu 3.1., 3.2., 3.3., 3.4., 3.5. un 3.6. apakšpunktā noteiktajos gadījumos darbnespējas lapu A izsniedz par pirmajām 10 darbnespējas dienām, savukārt noteikumu 5. punkts paredz, ka noteikumu 3.1., 3.2., 3.3., 3.4., 3.5. un 3.6. apakšpunktā noteiktajos gadījumos darbnespējas lapu B izsniedz gadījumā, ja darbnespēja turpinās ilgāk par 10 dienām, sākot ar 11. darbnespējas dienu. Noteikumu 7. punkts paredz kārtību, kādā darbnespējas lapu B izsniedz noteikumu 3.7. un 3.8. apakšpunktā minētajos gadījumos. No projekta neizriet, ka tajā minētais ir kāds no noteikumu 3. punktā noteiktajiem gadījumiem, līdz ar to nav skaidrs, kāda būs projektā paredzētā darbnespējas lapa (A vai B) un kāda būs ārstniecības personas rīcība, ja COVID-19 infekcija tiks konstatēta un ārstēšanās ilgums būs garāks par 14 dienām.  Vienlaikus vēršam uzmanību, ka noslēguma jautājumos raksta palīgnormas, kas nodrošina pāreju uz jauno regulējumu. No projektā ietvertā neizriet, ka tas nodrošinās pāreju uz jaunu regulējumu, līdz ar to projektā ietvertais regulējums nav ietverams noslēguma jautājumos. Lai arī COVID-19 infekcijas izplatības ierobežošanas pasākumiem būs noteikts laika periods, tas ietverams noteikumu tekstā, nosakot darbnespējas lapu izsniegšanas kārtību, kas atšķiras no noteikumos paredzētās darbnespējas lapu izsniegšanas kārtības.  Ņemot vērā minēto, lūdzam precizēt projektu un skaidrot projekta sākotnējās ietekmes novērtējuma ziņojumā (turpmāk – anotācija) darbnespējas lapu izsniegšanas procesu projektā paredzētajā situācijā. | **Daļēji ņemts vērā**  Sniedzam skaidrojumu, ka netiek mainīta DNL izsniegšanas un anulēšanas kārtība, bet saistībā ar Covid-19 infekcijas uzliesmojumu tiek paredzēta noteikumu 3.punkta īpaša piemērošana, paredzot iespēju uz noteiktu laiku izsniegt DNL noteiktām personām, kas neatbilst šobrīd noteikumos noteiktajam, kad DNL būtu izsniedzama. Taču šāda kārtība ir nepieciešama, lai iespējami samazinātu Covid-19 infekcijas izplatību Latvijā.  Noslēguma jautājumos var iekļaut arī normas, kas paredz atsevišķu punktu īpašu piemērošanas kārtību. |  | Skatīt noteikumu projektu |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |
| --- | --- | --- | --- |
| Datums | Elektroniskā saskaņošana 04.03.2020. | | |
|  |  | |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Izglītības un zinātnes ministrija | | | |
|  |  |  | |
| Saskaņošanas dalībnieki izskatīja šādu ministriju (citu institūciju) iebildumus |  | | |
|  |  | | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | | Projekta attiecīgā punkta (panta) galīgā redakcija |
| 1 | 2 | 3 | 4 | | 5 |
|  |  | **Labklājības ministrija**  **(04.03.2020. Nr.A-21-09/24)** |  | |  |
| 1. | Vispārīgi | Labklājības ministrija ir izskatījusi Veselības ministrijas steidzamības kārtā sagatavoto Ministru kabineta noteikumu projektu „Grozījums Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas un anulēšanas kārtība”” un neiebilst pret tā tālāku virzību.  Vienlaikus vēršam uzmanību, ka, ja ir noteiktas COVID - 19 infekcijas skartās teritorijas un sabiedrībai savlaicīgi izteikts aicinājums nedoties uz attiecīgajiem reģioniem, ir izvērtējams, - vai darbnespējas lapa līdz 14 dienām šajā gadījumā ir apmaksājama, jo katrai personai pašai jāpieņem atbildīgs lēmums attiecībā uz izvēli apmeklēt konkrētās teritorijas. | **Ņemts vērā, sniegts skaidrojums** | | Veselības ministrija un Slimību profilakses un kontroles centrs ir sagatavojis informāciju un rekomendācijas (pieejama www.spkc.gov.lv) gan iedzīvotājiem, gan darba devējiem. Tajās ir aicinājums nedoties uz Covid – 19 infekcijas skartajām teritorijām, izvērtēt komandējumu nepieciešamību utml. Turklāt iemesli, kāpēc persona dodas uz šīm teritorijām var būt dažādi (tai skaitā, darba pienākumu veikšana), kā arī teritoriju, kurām noteikti īpašie aizsardzības pasākumi, saraksts var mainīties, un persona, piemēram, var būt ceļā uz konkrēto valsti brīdī, kad tai tiek noteikti īpašie aizsardzības pasākumi.  Ņemot vērā minēto neuzskatām, ka būtu jānosaka ierobežojumi DNL apmaksai.  Šobrīd būtiskākais ir maksimāli ierobežot Covid-19 infekcijas izplatīšanās iespējas Latvijā. |
|  |  | **Izglītības un zinātnes ministrija**  **(04.03.2020. Nr.4-3.2e/20/714)** |  | |  |
| 2. | Vispārīgi | Izglītības un zinātnes ir izskatījusi Veselības ministrijas izstrādāto Ministru kabineta noteikumu projektu „Grozījums Ministru kabineta 2001.gada 3.aprīļa noteikumos Nr.152 “Darbnespējas lapu izsniegšanas un anulēšanas kārtība”” (turpmāk projekts) un tā sākotnējās ietekmes novērtējuma ziņojumu (anotāciju) un vērš uzmanību uz sekojošo:  Projekta anotācijā norādīts, ka Veselības ministrija rekomendē bērniem un izglītības iestāžu (kuras apmeklē bērni) un pirmsskolas izglītības iestāžu darbiniekiem 14 dienas kopš izbraukšanas no vīrusa skartās teritorijas, kurai piemērojami īpašie piesardzības pasākumi, neapmeklēt pirmsskolas izglītības iestādi vai izglītības iestādi (kuru apmeklē bērni). Bērnu tiesību aizsardzības likuma 24.panta sestā daļa nosaka, ka vecākiem vai personai, kuras aprūpē bērns nodots, ir pienākums neatstāt bērnu līdz septiņu gadu vecumam bez pieaugušo vai personu, ne jaunāku par 13 gadiem, klātbūtnes  Vienlaikus piedāvātā grozījumu redakcija, paredzot darbnespējas lapas izsniegšanu šādā situācijā tikai personām, kas ir nodarbinātas izglītības iestādē, kuru apmeklē bērni, ārstniecības iestādē vai sociālās aprūpes institūcijā, neparedz darbnespējas lapas izsniegšanu bērna, kurš ir apmeklējis infekcijas skarto teritoriju, vecākiem. Tādējādi var rasties situācija, ka bērnam ir nepieciešams uzturēties mājās, bet vienlaikus strādājoši vecāki šādā gadījumā nav tiesīgi saņemt slimības lapu, kas viņiem var apgrūtināt no Bērnu tiesību aizsardzības likuma 24.panta sestā daļas izrietošo pienākumu izpildi. Ņemot vērā minēto, Izglītības un zinātnes ministrijas ieskatā projekts ir precizējams. | **Ņemts vērā, sniegts skaidrojums** | | Anotācija papildināta ar šādu informāciju.  Lai ierobežotu Covid-19 infekcijas izplatīšanos bērnu vidū, bērniem, kas atgriezušies no Covid-19 infekcijas skartajām teritorijām, kurām noteikti īpašie piesardzības pasākumi, tiek rekomendēta pašizolācija mājās. Šiem bērniem tik piemērots kontaktpersonas statuss un noteikta karantīna mājās, tādējādi par bērnu līdz 14 gadu vecumam ārstniecības persona var izsniegt darbnespējas lapu atbilstoši šobrīd spēkā esošajai kārtībai, kā tas notiek jebkuros gadījumos, kad cilvēkam ir noteikta karantīna un nav nepieciešams noteikt jaunu regulējumu. |
| Atbildīgā amatpersona | |  | |
|  | | (paraksts\*) | |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Marika Petroviča

|  |
| --- |
| (par projektu atbildīgās amatpersonas vārds un uzvārds) |
| Veselības aprūpes departamenta Integrētās veselības aprūpes nodaļas vadītāja |
| (amats) |
| 60001572 |
| (tālruņa un faksa numurs) |
| marika.petrovica@vm.gov.lv |
| (e-pasta adrese) |